*Tämä artikkeli käsittelee liikeyritystä. Muita merkityksiä on lueteltu täsmennyssivulla.*

**Svenska Cellulosa AB SCA** on ruotsalainen metsäteollisuusyhtiö. Vuonna 2017 SCA jakautui kahteen erilliseen yhtiöön, joista toinen on pehmopaperivalmistaja Essity.

Yritys on Euroopan suurin yksityinen metsänomistaja, se omistaa Pohjois-Ruotsissa 2,6 miljoonaa hehtaaria metsää, kuusi prosenttia Ruotsin maapinta-alasta. Yhtiöllä on metsää myös Virossa ja Latviassa. SCA hyödyntää metsäänsä puupohjaisten tuotteidensa, kuten sellun, pakkauspaperin ja kraflainerin valmistamiseen. Lisäksi yhtiön sahat, puunjalostusyksiköt ja höyläämöt tuottavat kuusi- ja mäntypuutuotteita.

Yhtiö omistaa tuulivoimaloita ja se valmistaa sivutuotteistaan kiinteitä ja nestemäisiä biopolttoaineita.

Vuonna 2022 SCA:n liiketoimintayksiköt olivat Containerboard, Forest, Pulp, Renewable Energy ja Wood. Yhtiö on listattu Tukholman pörssissä.

Historia
--------

### 1929–1999

SCA syntyi marraskuussa 1929, kun ruotsalainen sijoittaja Ivar Kreuger yhdisti siihen kymmenen ruotsalaista metsäyritystä. 6500 ihmistä työllistänyt yritys omisti metsää, sahoja, sellutehtaita, konepajoja ja voimaloita. Kreugerin kuoltua vuonna 1932 määräysvalta yrityksessä siirtyi Svenska Handelsbankenille.

SCA listautui Tukholman pörssiin vuonna 1950.

Ruotslainen hygieniatuotteisiin keskittynyt Mölnlycke ostettiin vuonna 1975.

1980-luvulla SCA osti yrityksiä Ranskasta, Italiasta ja Itävallasta, esimerkiksi päällystämättömää painopaperia tuottavan Laakirchenin.

Keväällä 1990 yhtiö osti viiden prosentin osuuden länsisaksalaisesta Feldmühlesta. Kaupan myötä SCA-Feldmühle-yhtymästä olisi tullut yksi Euroopan suurimmista paperi- ja selluyhtiöistä. Kesällä Stora osti kuitenkin Feldmühlen. Kesäkuussa Britanniasta ostettiin pakkauksia ja paperia tuottava Reedpack. Joulukuussa Ruotsin toiseksi suurin metsäyhtiö SCA hankki osuuden kolmanneksi suurimmasta metsäyhtiö MoDosta, joka tuotti vuosittain noin puoli miljoonaa tonnia hienopaperia. SCA valmisti erilaisia kartonkilaatuja noin miljoona tonnia vuodessa. SCA omisti hygieniatuotteita valmistavan Mölnlycken Ruotsista ja Peaudoucen Ranskasta.

Vuonna 1995 SCA:sta tuli Euroopan suurin metsäteollisuuskonserni, kun se osti 75 prosenttia saksalaisesta Papierwerke Waldhof-Aschaffenburg AG (PWA) -yhtiöstä, joka tuotti pehmopaperia ja pakkauskartonkia samoin kuin SCA. Ennen kauppaa SCA oli myynyt voimalaitoksensa ja MoDo-osuutensa. Mölnlycken osuus yhtiön liikevaihdosta oli puolet, kolmasosa tuli pakkauksista ja loput graafisista papereista. Yhtiö rakensi toista lwc-konetta Ortvikenin tehtaalle. Eteläafrikkalainen Mondi ja SCA rakensivat Aylesfordiin Isoon-Britanniaan kierrätyskuituun perustuvaa sanomalehtipaperikonetta.

Vuonna 1998 SCA osti brittiläiseltä Rexamin aaltopahvituotannon. Vuonna 1999 SCA osti pakkauksiin keskittyneen Nicolet-yhtiön Ranskasta.

### 2000–2016

Toukokuussa 2000 Metsä-Serla ja SCA neuvottelivat osakevaihdosta, jossa SCA saisi enemmistön pehmopapereita valmistavasta Metsä Tissuesta, jos se omisti jo viidenneksen. Metsä-Serla saisi osuuden Modo Paperista, jonka SCA ja Holmen omistivat puoliksi. Kauppa toteutui kesäkuussa.

EU kielsi Metsä Tissuen myymisen tammikuussa 2001, sillä SCA:n ja Metsä Tissuen markkinaosuus olisi kasvanut Pohjoismaissa liian suureksi. SCA osti Yhdysvalloista Tuscarora-yhtiön, joka valmisti pehmopaperia ja pakkauksia.

Helmikuussa 2002 SCA osti Italiasta Cartoinvest-pehmopaperiyhtiön ja syyskuussa Britanniasta pehmopaperiyhtiö Benedetti Paper Divisionin.

Maaliskuussa 2004 SCA osti Uudesta-Seelannista Carter Holt Harveyltä pehmopaperiliiketoiminnat sekä puolet niiden yhdessä omistamasta Sancella-yhteisyrityksestä.

Vuonna 2005 SCA:lla oli 50 000 työntekijää 50 maassa. Tiukan kilpailun vuoksi se irtisanoi 3600 pakkaus- ja hygieniatuotteiden parissa työskennellyttä työntekijää Euroopasta. Tanskan kartonkitehdas suljettiin ja tuotantoa siirrettiin Itä-Eurooppaan.

Maaliskuussa 2007 SCA osti amerikkalaisen Procter & Gamblen eurooppalaisen pehmopaperiliiketoiminnan. Syyskuussa SCA ja norjalainen Statkraft-energiayhtiö kertoivat rakentavansa seitsemän tuulivoimalapuistoa Pohjois-Ruotsiin. Puistoilla oli tarkoitus tuottaa vuosittain 2800 gigawattituntia, joka vastasi paria prosenttia Ruotsin sähköntarpeesta. Määrästä 500 GWh varattiin SCA:lle, joka sai sen avulla katettua oman sähköntarpeensa. Yhtiöt suunnittelivat alueelle myös vesivoiman lisärakentamista. Joulukuussa SCA kertoi vähentävänsä seuraavana vuonna tuotantoaan Ruotsissa raaka-aineen ja energian hintojen nousun sekä ylikapasiteetin johdosta.

SCA vetäytyi Lontoon pörssistä vuonna 2008.

Vuonna 2011 Norges Bank osti SCA:sta yli 5 prosentin osuuden.

Heinäkuussa 2012 EU hyväksyi kaupan, jossa SCA osti pehmopaperiyritys Georgia-Pacificin Euroopan toiminnot. Se työllisti 4700 henkilöä seitsemässä maassa. 

Marraskuussa 2013 SCA kertoi ostavansa kiinalaisen pehmopaperiyritys Vindan enemmistön, lähes 60 prosenttia.

Vuonna 2014 SCA oli Pohjoismaiden parhaiten tuottava metsäyhtiö. Siinä missä muut metsäyhtiöt toimivat tukkumarkkinoilla sen pääasiakkaita olivat kuluttajat. Yhtiöllä oli 44 000 työntekijää ja sen tuotteita myytiin sadassa maassa.

Alkuvuonna 2015 hallituksen puheenjohtaja Sverker Martin-Löf ja toimitusjohtaja Jan Johansson erosivat yksityislentokonekohun vuoksi. Johansson oli käyttänyt perheensä kanssa yhtiön lentokonetta yksityislentoihin, muun muassa Dubaihin, Veronaan ja Nizzaan. Hänen seuraajakseen nimitettiin Magnus Groth. Ruotsin korruption vastainen viranomainen tutki, liittyikö tapaukseen rikoksia. Samalla Martin-Löf erosi myös pörssinoteeratusta sijoitusyhtiö Industrivärdenistä, jossa hän toimi toimitusjohtajana. Industrivärden oli yksi SCA:n omistajista. Elokuussa yhtiö kertoi kaksinkertaistavansa sellun tuotannon 900 000 tonniin Timråssa. Lokakuussa yhtiö osti pehmopaperia valmistavan amerikkalaisen Wausau Papperin, marraskuussa se kertoi myyvänsä osuutensa Industrivärdenistä.

Kesällä 2016 muun muassa vakuutusyhtiö Skandia ja pääomasijoitusyhtiö Nordic Capital tekivät ostotarjouksen SCA:n metsäteollisuudesta ja metsistä. Elokuussa yhtiön hallitus kertoi suunnittelevansa yhtiön jakamista kahteen. Tunadalin saha uusittiin. Obbolan tehtaalla pilotoitiin nestemäisen biopolttoaineen tuotantoa. SCA myi loput Aasian tehtaansa Kiinan suurimmalle pehmopaperin valmistajalle Vindalle. Joulukuussa SCA osti saksalaisen BSN Medicalin, joka valmisti muun muassa siteitä ja kipsejä. SCA oli maailman neljänneksi suurin metsäyhtiö. Hygieniatuotteiden osuus 12,3 miljardin euron liikevaihdosta oli 86 prosenttia. Yhtiön tuotemerkkejä olivat muun muassa TENA, Lotus, Libresse ja Libero.

### 2017–

SCA ja Essity irtautuivat toisistaan kesällä 2017. Pehmopaperit ja terveystuotteet, joita esimerkiksi Nokian paperitehdas tuotti, siirtyivät Essitylle. SCA päätti keskittyä sahoihin, sellu-, kartonki- ja paperitehtaisiin sekä metsiin ja uusiutuvan energian tuotantoon. Jakautumista perusteltiin sillä, että liiketoimintojen synergiaedut olivat vuosien mittaan vähentyneet.

Maaliskuussa 2018 SCA kertoi rakentavansa biojalostamon Timråån valmistamaan liikennepolttoainetta autoihin ja lentokoneisiin. Tuotannossa aiottiin hyödyntää Östrandin sellutehtaan sivutuotteita. Toukokuussa SCA kertoi aloittavansa yhteistyön St1:n kanssa uusiutuvan dieselin valmistamisessa. Mäntyöljypohjaista polttoainetta aiottiin valmistaa St1:n jalostamolla Göteborgissa. Sundsvallin Östrandin sellutehtaan uudistus kaksinkertaisti sen kapasiteetin 900 000 tonniin. 

Elokuussa 2020 SCA kertoi vetäytyvänsä painopaperiin liittyvästä liiketoiminnasta ja lopettavansa paperintuotannon Ortvikenissä Sundsvallissa. Jatkossa yhtiö aikoi keskittyä pehmopaperiin ja pakkausmateriaaleihin. Yhtiö investoi 140 miljoonaa euroa kemihierteen, eli puolikemiallisen massan (CTMP) tuotantoon.

Syksyllä 2021 St1 ja SCA kertoivat puoliksi omistamistaan St1 Gothenburg Biorefinery Ab ja SCA Östrand Biorefinery -yhteisyrityksistä. Göteborgissa sijaitseva biojalostamo valmistaa SCA:n toimittamasta mäntyöljystä ja muista uusiutuvista raaka-aineista biopolttoainetta.

Organisaatio
------------

### Liiketoiminnat

Vuonna 2022 SCA oli jakautunut viiteen liiketoimintayksikköön ja niitä tukeviin Sourcing & Logistics & tuotekehitys -yksiköihin :

* Containerboard-yksikköön kuuluu kaksi paperitehdasta, jotka valmistavat kraftlaineria. Kraftlaineria käytetään aaltopahvin pinnalla.
* Forest-yksikkö hallinnoi yhtiön metsiä Pohjois-Ruotsissa, Virossa ja Latviassa ja ostaa puuta yksityisiltä metsäomistajilta
* Pulp-yksikköön kuuluu sellutehtaat Östrandissa ja Ortvikenissä
* Renewable Energy -yksikkö on keskittynyt tuulienergian tuottamiseen SCA:n omistamilla mailla. Muiden yksiköiden tuottamista sivuvirroista tuotetaan bioenergiaa, kuten kiinteitä ja nestemäisiä biopolttoaineita, pellettejä ja biokemikaaleja
* Wood-yksikköön kuuluu sahoja, puunjalostusyksikköjä ja höyläämöitä Ruotsissa. Yksikössä käsitellään pääasiassa kuusi- ja mäntypuutuotteita, joita viedään ympäri maailman

### Omistajat

Joulukuussa 2021 yhtiön suurimpia omistajia olivat

* Industrivärden
* Norges Bank
* AMF Pension & Fonder
* Handelsbanken Pensionsförsäkring
* T. Rowe Price
* BlackRock
* Swedbank Robur Fonder
* Vanguard
* Vakuutusyhtiö Skandia

Tuotteet
--------

SCA omistaa Ruotsissa 2,6 miljoonaa hehtaaria metsää, kuusi prosenttia Ruotsin maapinta-alasta. Yhtiöllä on metsää myös Virossa ja Latviassa. Metsällä on suuri tasearvo. Vaikka tuottoprosentti on suhteellisen matala, tuottoa tulee paljon, kun metsääkin on paljon. Vuonna 2017 kaksi miljoonaa hehtaaria metsästä tuotti kuitupuuta ja tukkia.

SCA hyödyntää metsäänsä puupohjaisten tuotteidensa, kuten sellun, pakkauspaperin ja kraflainerin valmistamiseen. Lisäksi yhtiön sahat, puunjalostusyksiköt ja höyläämöt tuottavat kuusi- ja mäntypuutuotteita.

Yhtiö omistaa tuulivoimaloita ja se valmistaa sivutuotteistaan kiinteitä ja nestemäisiä biopolttoaineita.

Tunnustuksia
------------

* Vuonna 2014 Ethisphere Institute valitsi SCA:n seitsemättä kertaa peräkkäin yhdeksi maailman eettisimmistä yrityksistä.

Lähteet
-------

1. 1 2 3  Annual and sustainability report 2023  2023. SCA.  Arkistoitu 14.3.2023. Viitattu 14.3.2023.
2. ↑  Contact *www.sca.com*. Viitattu 22.3.2022. (englanniksi)
3. 1 2  Shareholders *www.sca.com*. Viitattu 14.3.2022. (englanniksi)
4. 1 2 3  Leppänen, Mikko: Metsä- ja hygieniajätti SCA jakautuu kahdeksi pörssiyhtiöksi – ei vaikuta Suomen liiketoimintoihin *Yle Uutiset*.  5.4.2017. Viitattu 14.3.2022.
5. 1 2 3 4 5 6 7  Harry Dempsey, Camilla Hodgson: Europe’s biggest private forest owner defends harvesting strategy *Financial Times*.  2.8.2021. Viitattu 14.3.2022.
6. 1 2 3 4 5 6 7 8 9  This is SCA *www.sca.com*. Viitattu 21.3.2022. (englanniksi)
7. 1 2 3 4  Veera Honkanen: UPM tiristi suomalaiskilpailijoitaan paremman alkuvuoden – Paperin ahdinko ei ole ohi: "Emme ole vielä vankalla maaperällä, emme edes UPM:n ja SCA:n ilmoitusten jälkeen" *Kauppalehti*. Viitattu 14.3.2022.
8. 1 2 3 4  Our history *www.sca.com*.  Arkistoitu 5.7.2022. Viitattu 14.3.2022. (englanniksi)
9. 1 2  Raivio Jyri: Ruotsin SCA osti vähemmistöosuuden Feldmühlestä *Helsingin Sanomat*.  11.3.1990. Viitattu 14.3.2022.
10. 1 2 3  Iivonen Jyrki: SCA osti 900 miljoonalla markalla määräysvallan Carlgrenin MoDosta Yhteenliittymän jälkeen Ruotsissa enää kaksi suurta metsäyhtiötä *Helsingin Sanomat*.  12.12.1990. Viitattu 14.3.2022.
11. ↑  Hautamäki Jaakko: Ruotsin SCA ostaa Reedpackin Kauppahinta on yli kolme miljardia markkaa *Helsingin Sanomat*.  21.6.1990. Viitattu 14.3.2022.
12. ↑  SCA lisää omistustaan PWA:ssa *Helsingin Sanomat*.  4.3.1995. Viitattu 14.3.2022.
13. ↑  Laitinen Pentti: Ruotsalaisesta SCA:sta tulee Euroopan suurin metsäkonserni Enemmistö saksalaisesta PWA:sta vie ruotsalaiset kiertokuidun maailmaan *Helsingin Sanomat*.  6.1.1995. Viitattu 14.3.2022.
14. ↑  Startel: SCA ostaa Britanniasta Rexamin pahvituotannon *Helsingin Sanomat*.  22.12.1998. Viitattu 14.3.2022.
15. ↑  Lyhyesti | Ruotsalaisyhtiö SCA ostaa ranskalaisen pakkausvalmistajan *Helsingin Sanomat*.  3.8.1999. Viitattu 14.3.2022.
16. ↑  Pentti Laitinen: Metsä-Serla ja SCA suunnittelevat uutta osakevaihtoa *Helsingin Sanomat*.  17.5.2000. Viitattu 14.3.2022.
17. ↑  Pentti Laitinen: Metsä-Serla osti ruotsalaisen Modon *Helsingin Sanomat*.  1.6.2000. Viitattu 14.3.2022.
18. ↑  Jyrki Iivonen: EU-komissio kielsi Metsä Tissuen myynnin Ruotsiin *Helsingin Sanomat*.  1.2.2001. Viitattu 14.3.2022.
19. ↑  LYHYESTI | SCA ostaa pehmopaperi- tuotantoa Yhdysvalloista *Helsingin Sanomat*.  23.1.2001. Viitattu 14.3.2022.
20. ↑  LYHYESTI | SCA ostaa italialaisen Cartoinvestin *Helsingin Sanomat*.  20.2.2002. Viitattu 14.3.2022.
21. ↑  Ruotsin SCA ostaa pehmopaperia Britanniasta *Helsingin Sanomat*.  23.9.2002. Viitattu 14.3.2022.
22. ↑  Startel: Pehmopaperin SCA laajentaa Australiaan *Helsingin Sanomat*.  26.3.2004. Viitattu 14.3.2022.
23. ↑  Mari Manninen: Pakkausjätti SCA irtisanoo 3600 *Helsingin Sanomat*.  26.8.2005. Viitattu 14.3.2022.
24. ↑  NÄKÖKULMA | SCA pyyhkäisi isolla kädellä *Helsingin Sanomat*.  13.3.2007. Viitattu 14.3.2022.
25. ↑  Ruotsiin valtava tuulivoimainvestointi *Yle Uutiset*.  15.9.2007. Viitattu 14.3.2022.
26. ↑  Paperiyhtiö SCA saneeraa Ruotsissa *Ilta-Sanomat*.  19.12.2007. Viitattu 14.3.2022.
27. ↑  TT: Norges centralbank flaggar upp i SCA *Svenska Dagbladet*.  10.6.2011. Viitattu 22.3.2022. (ruotsiksi)
28. ↑  SCA:n kauppa hyväksyttiin *Maaseudun Tulevaisuus*. Viitattu 22.3.2022.
29. ↑  STT: Ruotsalainen SCA ostamassa Georgia-Pacificin Euroopan-tehtaat *Helsingin Sanomat*.  10.11.2011. Viitattu 7.4.2022.
30. ↑  SCA:s storaffär i Kina i hamn *ATL*.  11.11.2013. Viitattu 22.3.2022. (ruotsiksi)
31. ↑  Jyrki Iivonen HS: Ruotsalainen SCA oli Pohjoismaiden kannattavin metsäyhtiö *Helsingin Sanomat*.  1.3.2015. Viitattu 14.3.2022.
32. 1 2  SCA a été nommé l'une des entreprises les plus éthiques au monde sept années consécutives *www.lelezard.com*. Viitattu 22.3.2022. (ranskaksi)
33. ↑  Elina Kervinen: Metsäyhtiö SCA:n toimitusjohtaja Johansson sai potkut *Helsingin Sanomat*.  11.2.2015. Sanoma Oyj. Viitattu 14.3.2022.
34. ↑  Jaana Savolainen HS: Industrivärden vaihtaa johtoaan *Helsingin Sanomat*.  23.1.2015. Viitattu 22.3.2022.
35. ↑  Jyrki Iivonen HS: Ruotsalainen SCA laajentaa sellun tuotantoa *Helsingin Sanomat*.  29.8.2015. Viitattu 14.3.2022.
36. ↑  Felicia ÅkermanText: SCA köper för miljarder i USA *Dagens industri*.  13.10.2015. Viitattu 22.3.2022. (ruotsiksi)
37. ↑  SCA säljer Industrivärden *Dagens Nyheter*.  3.11.2015. Viitattu 22.3.2022. (ruotsiksi)
38. ↑  Jorma Pöysä: DN: Skandia ja Nordic Capital tekivät tarjouksen SCA:n metsäyhtiöstä *Kauppalehti*. Viitattu 14.3.2022.
39. 1 2  Jorma Pöysä: SCA:n jättisellutehdas nousee Sundsvalliin *Kauppalehti*. Viitattu 14.3.2022.
40. ↑  Jorma Pöysä: Brändejä kahdelle miljardille ihmiselle - kiinalainen pehmopaperijätti keskittyy SCA:lta ostetun Aasian liiketoiminnan haltuunottoon *Kauppalehti*. Viitattu 14.3.2022.
41. ↑  Sweden's SCA to scoop up Germany's BSN for 2.7 billion euros: FT *Reuters*.  19.12.2016. Viitattu 22.3.2022. (englanniksi)
42. 1 2  Ruotsalainen metsäjätti SCA jakautuu *Ilta-Sanomat*.  5.4.2017. Viitattu 14.3.2022.
43. 1 2 3  Jorma Pöysä: Pelkistetty SCA pysyi metsäyhtiöiden kärjessä *Kauppalehti*. Viitattu 14.3.2022.
44. ↑  Ruotsalaislehti: SCA suunnittelee liikennepolttoaineita valmistavaa biojalostamoa *Maaseudun Tulevaisuus*. Viitattu 22.3.2022.
45. ↑  St1 ja SCA ja aloittavat polttoainetuotannon mäntyöljystä *Maaseudun Tulevaisuus*. Viitattu 22.3.2022.
46. ↑  Essi Lehto: Ruotsissa lopetetaan painopaperin tuotanto Kaipolan kokoisella tehtaalla – Naapurin paperijätti keskittyy pehmopaperiin ja pakkauksiin *Talouselämä*. Viitattu 14.3.2022.
47. ↑  Ruotsalaisyhtiö SCA aikoo investoida 140 miljoonaa euroa kemihierteen tuotantoon paperitehtaalla Sundsvallissa ja luopua painopaperin tuotannosta *Maaseudun Tulevaisuus*. Viitattu 22.3.2022.
48. ↑  Antti Lehmusvirta: St1 ja SCA yhdistävät voimansa biojalostamohankkeessa *Kauppalehti*. Viitattu 14.3.2022.
49. ↑  Our organization *www.sca.com*. Viitattu 21.3.2022. (englanniksi)
50. ↑  Puun hinnat nousevat Ruotsissa – "Markkina on suotuisa sekä puutuotteille että sellulle" *Maaseudun Tulevaisuus*. Viitattu 22.3.2022.

Aiheesta muualla
----------------

* Yrityksen internet-sivusto (Arkistoitu – Internet Archive)

|  |  |  |  |  |  |
| --- | --- | --- | --- | --- | --- |
| 

| * n
* k
* m
Ruotsi OMX Stockholm 30 |
| --- |
|  |
| 
* ABB
* Alfa Laval
* Assa Abloy
* Astra Zeneca
* Atlas Copco
* Autoliv
* Boliden
* Electrolux
* Ericsson
* Essity
* Evolution
* Getinge
* Hexagon
* Hennes & Mauritz
* Investor
* Kinnevik
* NIBE Industrier
* Nordea Bank
* Sandvik
* SBB
* SCA
* SEB
* Sinch
* Sv. Handelsbanken
* SKF
* Swedbank
* Tele2
* Telia Company
* Volvo

 |
|  |
| Päivitetty: 5. tammikuuta 2024 |

 |

|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Nordic 40 |
| --- |
|  |
| 
* ABB
* Alfa Laval
* Assa Abloy
* Atlas Copco
* Astra Zeneca
* Boliden
* Carlsberg
* Coloplast
* Danske Bank
* DSV
* EQT
* Ericsson
* Essity
* Evolution
* Genmab
* Hexagon
* Hennes & Mauritz
* Investor
* Kone
* A. P. Møller-Mærsk
* Nordea Bank
* Neste
* Nibe Insdustrier
* Nokia
* Novo Nordisk
* Novozymes
* Ørsted
* Pandora
* Sampo
* Sandvik
* SCA
* SEB
* Sv. Handelsbanken
* Stora Enso
* Swedbank
* UPM-Kymmene
* Volvo
* Vestas Wind Systems

 |
|  |
| Päivitetty: 5. tammikuuta 2024 |

 |